Document ID: 32004R0543

KOMISIJAS REGULA (EK) Nr. 543/2004
(2004. gada 24. marts),
ar ko groza Regulu (EK) Nr. 1520/2000, ar kuru nosaka kopīgus sīki izstrādātus noteikumus eksporta kompensāciju piešķiršanas sistēmas piemērošanai noteiktiem lauksaimniecības produktiem, ko eksportē tādu preču veidā, uz kurām neattiecas Līguma I pielikums, kā arī šo kompensāciju apjoma noteikšanas kritērijus
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kurš piemērojams noteiktām precēm, ko iegūst, pārstrādājot lauksaimniecības produktus[1], un jo īpaši tās 8. panta 3. punktu,
tā kā:
(1) Komisijas Regulas (EK) Nr. 1520/2000[2] 5. panta 2. punkts un 7. panta 2. punkts paredz sistēmu iepriekšējai likmes noteikšanai kompensācijas precēm, kas eksportētas kompensācijas sertifikāta derīguma termiņa laikā. Ja piemēro iepriekšējas noteikšanas sistēmu, kompensācijas likme, kas ir spēkā dienā, kurā ir iesniegts iepriekšējas noteikšanas iesniegums, attiecas uz precēm, kas eksportētas pēc tam, kompensācijas sertifikāta derīguma termiņa laikā.
(2) Tā kā kompensācijas likmes pienam, cukuram, labībai un rīsiem jānosaka vai jākoriģē ceturtdienās, tomēr pastāv risks, ka iepriekšējas noteikšanas pieteikumi par šiem produktiem ir iesniegti spekulatīvā nolūkā, ja šādi pieteikumi, kas iesniegti ceturtdienā, tiek uzskatīti par iesniegtiem šajā dienā. Lai samazinātu šo risku, jānodrošina, ka, ja iepriekšējas noteikšanas pieteikums ir iesniegts ceturtdienā, tiek uzskatīts, ka pieteikums ir iesniegts nākamajā darba dienā.
(3) 21. pants Komisijas 1999. gada 15. aprīļa Regulā (EK) Nr. 800/1999, ar ko nosaka kopīgus sīki izstrādātus noteikumus eksporta kompensāciju sistēmas piemērošanai lauksaimniecības produktiem[3], nosaka, ka kompensāciju nepiešķir par produktiem, kuriem eksporta deklarācijas pieņemšanas dienā nav pienācīgi laba un atbilstoša tirdznieciskā kvalitāte. Lai nodrošinātu šā noteikuma vienotu piemērošanu, ar Regulu (EK) Nr. 1520/2000 jāizvirza noteikums, ka, lai saņemtu kompensāciju, ko piešķir par produktiem, kas minēti 1. pantā Padomes 1992. gada 16. jūnija Direktīvā 92/46/EEK, ar ko nosaka veselības prasības attiecībā uz svaigpiena, termiski apstrādāta piena un piena produktu ražošanu un laišanu tirgū[4], vai 1. pantā Padomes 1989. gada 20. jūnija Direktīvā 89/437/EEK par higiēnas un veselības problēmām, kas ietekmē olu produktu ražošanu un laišanu tirgū[5], un kas minēti Regulas (EK) Nr. 1520/2000 B pielikumā, produktiem jābūt sagatavotiem saskaņā ar šo direktīvu prasībām un jābūt ar nepieciešamo veselības marķējumu.
(4) Tā kā dažiem uzņēmējiem praktiski būs vajadzīgs laiks nepieciešamo pasākumu īstenošanai, lai nodrošinātu, ka uz viņu preču iepakojuma ir norādīts vajadzīgais veselības marķējums, šo prasību nepiemēro līdz 2004. gada 15. aprīlim.
(5) Tādēļ attiecīgi jāgroza Regula (EK) 1520/2000.
(6) Šajā regulā noteiktie pasākumi ir saskaņā ar atzinumu, ko sniegusi Pārvaldības komiteja horizontāliem jautājumiem saistībā ar Līguma I pielikumā neuzskaitītu apstrādātu lauksaimniecības produktu tirdzniecību,
IR PIEŅĒMUSI ŠO REGULU.
1. pants
Regulu (EK) Nr. 1520/2000 groza šādi:
1. Regulas 5. panta 2. punkta otro daļu aizstāj ar šādu daļu:
"Ja piemēro kompensācijas likmes iepriekšējas noteikšanas sistēmu, likmi, kura ir spēkā tajā dienā, kad iesniegts pieteikums par iepriekšēju noteikšanu, piemēro precēm, kuras eksportē vēlāk kompensācijas sertifikāta derīguma laikā saskaņā ar 9. panta 2. punktu. Tomēr iepriekšējas noteikšanas pieteikumus, kas iesniegti ceturtdienā, uzskata par iesniegtiem nākamajā darba dienā."
2. Regulas 7. panta 2. punktu aizstāj ar šādu punktu:
"2. Attiecīgā puse var lūgt to kompensācijas likmju iepriekšēju noteikšanu, kas ir spēkā pieteikuma iesniegšanas dienā. Tādā gadījumā iepriekšēja noteikšana attiecas uz visām piemērojamajām kompensācijas likmēm. Vienīgo iepriekšējas noteikšanas pieteikumu var iesniegt atbilstīgi F pielikuma nosacījumiem - vai nu tajā dienā, kad iesniedz pieteikumu kompensācijas sertifikāta saņemšanai, vai arī kompensācijas sertifikāta izsniegšanas dienā, bet pirms tās derīguma termiņa pēdējās dienas.
Iepriekšēju noteikšanu nepiemēro eksportam, ko veic pirms pieteikuma iesniegšanas.
Atkāpjoties no pirmā punkta un ciktāl attiecīgie pieteikumi attiecas uz prasībām iepriekš noteikt kompensācijas likmes, iepriekšējās noteikšanas pieteikumus, kas iesniegti ceturtdienā, uzskatīs par iesniegtiem nākamajā darba dienā."
3. Regulas 16. pantu papildina ar šādu 10. punktu:
"10. Lai saņemtu kompensāciju par precēm, uz ko attiecas KN kodi 0403 10 51 līdz 0403 10 99, 0403 90 71 līdz 0403 90 99, 0405 20 10, 0405 20 30 un 2105 00 99, precēm jāatbilst Direktīvas 92/46/EEK prasībām, jo īpaši prasībai, ka precēm jābūt sagatavotām apstiprinātā iestādē un jābūt ar atbilstošo veselības marķējumu, kas noteikts šīs regulas C pielikuma IV nodaļas A punktā.
Lai saņemtu kompensāciju par precēm, uz ko attiecas KN kodi 3502 11 90 un 3502 19 90, precēm jāatbilst nosacījumiem, kas noteikti Direktīvas 89/437/EEK pielikuma XI nodaļā."
2. pants
Šī regula stājas spēkā trešajā dienā pēc publicēšanas Eiropas SavienībasOficiālajā Vēstnesī.
Šīs regulas 1. panta 3. punktu piemēro no 2004. gada 15. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 24. martā

Labels: 3
6